# **DECIZIA ETAPEI DE ÎNCADRARE**

## Nr. din .11.2018

Ca urmare a solicitării de emitere a acordului de mediu adresate de **SC AUTOTEHNOROM SRL**, cu sediul în com. Şcheia, str. Staţiunii, nr. 7, jud. Suceava, înregistrată la APM Suceava cu nr. 11311/22.10.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.11.2018, că proiectul ***Staţie semimobilă de producere betoane*** propus a fi amplasat în mun. Suceava, Calea Unirii, nr. 32, jud. Suceava nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 **I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. a;

 b) Lucrările propuse constau în:

- Investiția proiectată se va realiza în intravilanul mun. Suceava, Calea Unirii nr. 32, jud. Suceava, în zona industrială Burdujeni, pe un teren în suprafață de 7.944 mp, închiriat de către beneficiar.

În incinta obiectivului analizat vor fi amenajate următoarele obiective:

* Stație betoane semimobilă Bautech M-80-B-TS, cu o capacitate de 80 mc/h
* Alimentare apă tehnologică
* Bazin decantor.

***Stație betoane semimobilă Bautech M-80-B-TS***

 Pentru prepararea betoanelor se va utiliza o Semimobilă Bautech M-80-B-TS, cu o capacitate de 80 mc/h, compusă din:

* + rampă acces
	+ platformă betonată pe care se vor monta:
		- predozator agregate cu 4 compartimente x 20 mc fiecare = 80 mc
		- buncăr cântar
		- sistem de alimentare agregate, cu banda 1000 x 18000 cu striatii, acoperita
		- cântar de ciment 1000 Kg
		- sistem de injectie apa in malaxor, masurata cu debitmetru cu impulsuri
		- compresor, 650,00 litri/min, vas tampon de 200 litri
		- staţie betoane (turn mixare)
		- siloz ciment 2 x 60 t
		- cabina de comanda operator
		- sistem de comanda si control
		- dulap echipamente
	+ bazin decantor stație betoane.

*Flux tehnologic*

 De la padoc, agregatele sun transportate la predozatorul de agregate. De aici sorturile sunt transportate prin intermediul bandei transportoare la malaxorul stației, unde urmează prelucrarea betoanelor. Tot aici sunt aduse apa și cimentul. Cimentul este depozitat în două silozuri de 60 t, apoi transportat pneumatic în malaxorul stației, pentru prelucrare. Materiile prime sunt malaxate, apoi sunt descărcate în betoniere și transportate la punctele de lucru ale unității, pentru a fi puse în operă.

*Alimentare apă tehnologică*

 Apa necesară pentru stația de betoane va fi preluată din racordul de apă existent în incintă OL Dn 75 mm, prin intermediul unei conducte de apă PEHD Dn 2'', L = 70 m.

*Bazin decantor*

 Pentru colectarea apelor uzate rezultate de la spălarea stației de betoane și a betonierelor, pe laterala platformei betonate pe care se va monta stația de betoane se va amenaja o rigolă betonată cu l x h = 0,4 x 0,2 m, L = 18,6 m, care va trimite apele colectate într-un bazin decantor betonat bicompartimentat cu dimensiunile L x l x H = 5,0 x 3,0 x 2,0 m.

 În cadrul stației de betoane apa va fi recirculată. Pentru recircularea apei din bazinul decantor la turnul de malaxare aferent stației de betoane, se va utiliza o electropompă submersibilă cu caracteristicile: P = 1,5 kW, Q = 1,5 l/s, H = 25 mCA, respectiv o conductă de apă din PEHD 32 mm, L = 20 m.

 Alimentarea cu apă și energie este asigurată de la rețelele de apă și curent ale localității, de locatorul SC ALBIN - SUCEAVA SRL, prin contractul de închiriere.

**Utilități:**

**Alimentarea cu apă:**

* + - **alimentarea cu apă pentru consum menajer**: alimentarea cu apă este asigurată de la rețeaua de apă al localității, aflată în zonă, de locatorul SC ALBIN - SUCEAVA SRL, prin contractul de închiriere. Containere birou existente au un racord la rețeaua de apă orășenească, racord existent în incintă, în zona containerelor birou, OL Dn 40 mm;
		- **alimentarea cu apă pentru consum tehnologic**: apa necesară pentru stația de betoane va fi preluată din racordul de apă existent în incintă OL Dn 75 mm, prin intermediul unei conducte de apă PEHD Dn 2'', L = 70 m. În cadrul stației de betoane apa va fi recirculată. Pentru recircularea apei din bazinul decantor proiectat se va utiliza o electropompă submersibilă cu caracteristicile: P = 1,5 kW, Q = 1,5 l/s, H = 25 mCA, respectiv o conductă de apă din PEHD 32 mm, L = 20 m;
		- **pentru băut** se va asigura apă îmbuteliată;

**Evacuare ape uzate:**

* + - **apele uzate menajer** de la grupurile sanitare de la containerele birou sunt colectate într-un bazin vidanjabil existent, de unde sunt vidanjate periodic și duse la stația de epurare orășenească;
		- **apele uzate tehnologic** provenite de la spălarea stației de betoane și a betonierelor, vor fi preluate de pe platforma betonată a stației de betoane prin intermediul unei rigole betonate cu l x h = 0,4 x 0,2 m, L = 18,6 m, tranzitate printr-un bazin decantor bicompartimentat proiectat cu dimensiunile L x l x H = 5,0 x 3,0 x 2,0 m, V = 30 mc, apoi vor fi recirculate în fluxul tehnologic al stației de betoane;
		- **apele pluviale** se scurg scurge liber la teren;

Încălzirea spațială la containere birouri se realizează cu calorifere electrice.

Alimentarea cu energie este asigurată de la rețeaua de energie electrică aflată în zonă, de locatorul SC ALBIN - SUCEAVA SRL, prin contractul de închiriere.

Deșeurile menajere vor fi colectate în pubele, apoi transportate la stația de transfer.

 **II**. Motivele care au stat la baza luării deciziei etapei de încadrare în procedura de evaluare adecvată sunt următoarele:

 - nu este cazul.

Condiţiile de realizare a proiectului:

 a)- titularul are obligaţia ca la finalizarea lucrărilor de amenajare şi de punere în funcţiune a staţiei de sortare să solicite revizuirea autorizaţiei de mediu;

 b) titularul are obligaţia de a notifica APM Suceava dacă intervin elemente noi şi asupra oricărei modificări ale condiţiilor care au stat la baza emiterii prezentei, înainte de producerea modificării. Prezenta decizie se poate revizui, în cazul în care se constată apariţia unor elemente noi, necunoscte la data emiterii.

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**ing. Vasile Oşean**

 **Şef Serviciu Avize, Acorduri, Autorizaţii, Întocmit,**

 **chim. Adina Hobjilă ing. Doru Cojocaru**